Χωριάτικη δεν είναι μόνο μία: τι διαφορετικό έχει αυτή εδώ;
Πολύχρωμη, πλούσια, πρωτότυπη χωριάτικη σαλάτα, με φέτα, κουκουνάρι και σταφίδες αλλά και με μια καυτερή πιπερίτσα για να εξισορροπήσει τη γλύκα του ξηρού φρούτου.
3-4 ντομάτες, κομμένες κυδωνάτες, 20 ντοματίνια πολύχρωμα (κόκκινα, κίτρινα, τιγρέ), κομμένα στη μέση, 2 πράσινες πιπεριές, ψιλοκομμένες + 1 καυτερή, ψιλοκομμένη, 2 κόκκινες πιπεριές, ψιλοκομμένες, 4 φρέσκα κρεμμυδάκια, ψιλοκομμένα, 3-4 κλωνάρια φρέσκια ρίγανη, ψιλοκομμένη, ή 1 κουτ. σούπας ρίγανη ξερή, τριμμένη, 2-3 κουτ. σούπας μαϊντανός ή βασιλικός ή δυόσμος, ψιλοκομμένος, ξύσμα και χυμός από 1/2 λεμόνι, 1/2 φλιτζ. τσαγιού σταφίδες, 2 κουτ. σούπας κουκουνάρι, καβουρδισμένο, 200 γρ. φέτα, θρυμματισμένη, 120 ml αγουρέλαιο, λίγη φίνα αφρίνα (ανθός αλατιού)
Για να φτιάξουμε τη διαφορετική χωριάτικη σαλάτα, σε μια σαλατιέρα ρίχνουμε όλα τα λαχανικά και τα μυρωδικά, τα αλατίζουμε ελαφρώς και τα ανακατεύουμε καλά.Προσθέτουμε τις σταφίδες, τα κουκουνάρια, τη φέτα με το ξύσμα και τον χυμό λεμονιού. Πασπαλίζουμε με λίγη αφρίνα, περιχύνουμε με το αγουρέλαιο και σερβίρουμε την αλλιώτικη χωριάτικη. 
Κρεμμύδι,Ντομάτα,Φέτα,Χορτοφαγικά